b'\n_START_ARTICLE_\nHolb\xc3\xa6k Bold- og Idr\xc3\xa6tsforening\n_START_SECTION_\nHistorie\n_START_PARAGRAPH_\nI 1900 begyndte medlemmerne af Holb\xc3\xa6k Roklub at dyrke fodbold som vintertr\xc3\xa6ning uden for ro-s\xc3\xa6sonen, hvilket f\xc3\xb8rte til skabelsen af Holb\xc3\xa6k Idr\xc3\xa6tsforening 23. maj samme \xc3\xa5r. Skabelsen af klubben kom baggrund af, at flere i lokalsamfundet fik interesse for fodbold, og samtidig kunne man skabe en klub hvori cricket ogs\xc3\xa5 kunne spilles. Efter intern uro i forbindelse med at have vundet det sj\xc3\xa6llandske mesterskab i 1924, startede en gruppe af spillerne en ny klub, Holb\xc3\xa6k Boldklub den 12. maj 1925.\n_START_SECTION_\nHolb\xc3\xa6k B&I\n_START_PARAGRAPH_\nKlubben blev stiftet i den 4. august 1931 ved en sammenl\xc3\xa6gning af Holb\xc3\xa6k Idr\xc3\xa6tsforening og Holb\xc3\xa6k Boldklub._NEWLINE_Holb\xc3\xa6k B&I spillede i den bedste r\xc3\xa6kke i fire s\xc3\xa6soner fra 1974 til 1977 under den succesfulde tr\xc3\xa6ner Bosse H\xc3\xa5kansson I 1975 n\xc3\xa5ede klubben sin f\xc3\xb8rste og eneste pokalfinale, men tabte 0-1 til Vejle. Samme \xc3\xa5r var klubben meget t\xc3\xa6t p\xc3\xa5 at blive dansk mester, da Holb\xc3\xa6k B&I l\xc3\xa5 p\xc3\xa5 f\xc3\xb8rstepladsen med to runder igen. K\xc3\xb8ge BK tog dog guldet p\xc3\xa5 sidste spilledag takket v\xc3\xa6re en bedre m\xc3\xa5lscore._NEWLINE__NEWLINE_I 1976 n\xc3\xa5ede Holb\xc3\xa6k B&I atter pokalfinalen, men tabte igen. Denne gang til Esbjerg fB._NEWLINE_Den 1. juli 2008, lavede Holb\xc3\xa6k B&I et overbygningshold ved navn Nordvest FC, hvor 1.+2. holdet samt U-21, U-19, U-17  spiller i lilla tr\xc3\xb8jer m hvide \xc3\xa6rmer og hvide shorts samt hvide str\xc3\xb8mper hjemme, og sorte tr\xc3\xb8jer, sorte shorts og str\xc3\xb8mper ude. Overbygningen blev nedlagt i 2014, hvorefter f\xc3\xb8rsteholdet igen vendte tilbage til Holb\xc3\xa6k B&I-navnet.'